techiaith/cofnodycynulliad_en-cy huggingface dataset:
English: Well, as the Member will know, the health board in Cwm Taf Morgannwg undertook a consultation about options, and they were able to recruit more staff to safely deliver that service. The Member will also know, over a long period of time, the challenges that have been faced in delivering healthcare across Wales and the plans for the future delivery of healthcare, and he'll also recall the question from his colleague Darren Millar, some weeks ago, which called on the Welsh Government not to interrupt service changes already in train. I expect the health board to continue to deliver safe and effective care and to continue to make sure the transformation of health and care in west Wales, as outlined in their plan, 'A Healthier Mid and West Wales', continues to the benefit of all citizens in every part of mid and west Wales.
Welsh: Wel, fel y gŵyr yr Aelod, cynhaliodd y bwrdd iechyd yng Nghwm Taf Morgannwg ymgynghoriad ynglŷn ag opsiynau, a bu modd iddynt recriwtio mwy o staff i ddarparu'r gwasanaeth hwnnw'n ddiogel. Bydd yr Aelod hefyd yn gwybod, dros gyfnod hir o amser, am yr heriau a wynebwyd wrth ddarparu gofal iechyd ledled Cymru a'r cynlluniau ar gyfer darparu gofal iechyd yn y dyfodol, a bydd hefyd yn cofio'r cwestiwn gan ei gyd-Aelod, Darren Millar, rai wythnosau yn ôl, a alwodd ar Lywodraeth Cymru i beidio ag ymyrryd mewn newidiadau sydd eisoes ar y gweill i'r gwasanaeth. Rwy'n disgwyl i'r bwrdd iechyd barhau i ddarparu gofal diogel ac effeithiol a pharhau i sicrhau bod y gwaith o drawsnewid iechyd a gofal yng ngorllewin Cymru, fel yr amlinellwyd yn eu cynllun, 'Canolbarth a Gorllewin Iachach', yn parhau i fod o fudd i bob dinesydd ym mhob rhan o ganolbarth a gorllewin Cymru.
English: We are providing free childcare for the pre-school-age children of critical workers and vulnerable children under the coronavirus childcare assistance scheme. Our childcare offer remains suspended to new entrants. We intend to reinstate it in September, subject to the position with regard to the response to the virus.
Welsh: Rydym yn darparu gofal plant am ddim i blant cyn oed ysgol sy'n blant i weithwyr hanfodol a phlant agored i niwed o dan gynllun cymorth gofal plant y coronafeirws. Mae ein cynnig gofal plant yn parhau i fod ar gau dros dro i ymgeiswyr newydd. Rydym yn bwriadu ei ailagor ym mis Medi, yn ddibynnol ar y sefyllfa o ran yr ymateb i'r feirws.
English: With that in mind, I've been contacted by a resident who had questions about the 30 free hours - she's already eligible as one of the people who are already eligible - through the school holidays, which they're entitled to. Can you confirm and put it on the record that that will continue for those people already eligible? And, with regard to September, she's working from home and her partner is working from home as well. When will we have clarity as to the availability in September in order for parents to consider their options in advance of that time?
Welsh: Gyda hynny mewn golwg, mae preswylydd wedi cysylltu â mi gyda chwestiynau am y 30 o oriau am ddim - mae hi eisoes yn gymwys fel un o'r bobl sydd eisoes yn gymwys - drwy gydol gwyliau'r ysgol, y mae ganddynt hawl iddynt. A allwch gadarnhau a chofnodi y bydd hynny'n parhau i fod ar gael i'r bobl hynny sydd eisoes yn gymwys? Ac o ran mis Medi, mae'n gweithio gartref ac mae ei phartner yn gweithio gartref hefyd. Pryd y cawn eglurder ynglŷn ag argaeledd ym mis Medi fel y gall rhieni ystyried eu hopsiynau cyn yr adeg honno?
English: I thank Hefin David for that question. The budget for the offer was repurposed from April to fund childcare for the pre-school children of critical workers and vulnerable children under the coronavirus childcare assistance scheme. So, unfortunately, this meant that we had to close the offer to new entrants temporarily. We are working now with our key stakeholders, especially the local authorities, who are administering both the childcare coronavirus assistance scheme and the offer in their local areas to see when we can reopen the offer to new parents. We very much hope to be able to restart both the education and childcare provision under the offer in the autumn term. This is obviously subject to the data on the virus over the summer, but we are aware how important this support is for both families and childcare providers. So, we do aim to make an announcement as soon as possible.
Welsh: Diolch i Hefin David am ei gwestiwn. Cafodd y gyllideb ar gyfer y cynnig ei haddasu o fis Ebrill i ariannu gofal plant ar gyfer plant cyn oed ysgol sy'n blant i weithwyr hanfodol a phlant agored i niwed o dan gynllun cymorth gofal plant y coronafeirws. Felly, yn anffodus, roedd hyn yn golygu bod yn rhaid inni gau'r cynnig dros dro i ymgeiswyr newydd. Rydym yn gweithio gyda'n rhanddeiliaid allweddol yn awr, yn enwedig yr awdurdodau lleol, sy'n gweinyddu cynllun cymorth gofal plant y coronafeirws a'r cynnig yn eu hardaloedd lleol i weld pryd y gallwn ailagor y cynnig i rieni newydd. Gobeithiwn yn fawr y gallwn ailgychwyn y ddarpariaeth gofal plant ac addysg o dan y cynnig yn nhymor yr hydref. Mae hyn yn amlwg yn ddibynnol ar y data ar y feirws dros yr haf, ond rydym yn ymwybodol o ba mor bwysig yw'r cymorth hwn i deuluoedd ac i ddarparwyr gofal plant. Felly, rydym yn bwriadu gwneud cyhoeddiad cyn gynted â phosibl.
English: The delivery of services at the Maesteg Community Hospital is a matter for the Cwm Taf Morgannwg University Health Board. However, I understand the health board remains committed to maintaining the current services provided at that community hospital, and is actively engaging with a range of community representatives to extend those services further.
Welsh: Mater i Fwrdd Iechyd Prifysgol Cwm Taf Morgannwg yw darpariaeth gwasanaethau yn Ysbyty Cymunedol Maesteg. Fodd bynnag, deallaf fod y bwrdd iechyd yn parhau i fod yn ymrwymedig i gynnal y gwasanaethau cyfredol a ddarperir yn yr ysbyty cymunedol hwnnw, ac mae'n ymgysylltu'n weithredol ag ystod o gynrychiolwyr cymunedol i ymestyn y gwasanaethau hynny ymhellach.
English: Minister, thank you for the answer, and you're absolutely right - it is a decision for the board. But I want to ask you if you would welcome the renewed emphasis that the health board has put on, not least in the light of the very welcome decision on the Royal Glamorgan Hospital, to also invest heavily in primary and community care in order to actually protect our emergency services as well, making sure that people go to the right place for the right treatment. And, indeed, they are now focusing very much on developing community care within Maesteg hospital. Would he take an interest in this? Would he speak to the board about their work with Maesteg Community Hospital, and also their intention to develop community and primary care within the Llanharan area as well? It's great to see this renewed focus.
Welsh: Weinidog, diolch am eich ateb, ac rydych yn llygad eich lle - penderfyniad i'r bwrdd ydyw. Ond rwyf am ofyn i chi a fyddech yn croesawu'r pwyslais newydd y mae'r bwrdd iechyd wedi'i roi, yn anad dim yng ngoleuni penderfyniad Ysbyty Brenhinol Morgannwg, penderfyniad sydd i'w groesawu'n fawr, ar fuddsoddi'n helaeth hefyd mewn gofal sylfaenol a chymunedol er mwyn diogelu ein gwasanaethau brys a sicrhau bod pobl yn mynd i'r lle iawn i gael y driniaeth iawn. Ac yn wir, maent bellach yn canolbwyntio'n fanwl ar ddatblygu gofal cymunedol yn ysbyty Maesteg. A fyddai ganddo ddiddordeb yn hyn? A fyddai'n siarad â'r bwrdd am eu gwaith gydag Ysbyty Cymunedol Maesteg, a hefyd eu bwriad i ddatblygu gofal cymunedol a sylfaenol yn ardal Llanharan hefyd? Mae'n wych gweld y ffocws newydd hwn.
English: Yes, I'll be happy to take an interest and to make sure that the health board, in developing these services in the Member's constituency, actively engage with him as one of the most significant community stakeholders, because I understand the project board are due to restart some of their work that's been paused during the coronavirus pandemic to date, to continue looking at the future. I will happily make sure that the Member is kept fully and properly informed, and that he has direct engagement with the health board on this matter for the future.
Welsh: Yn sicr, byddwn yn hapus i gymryd diddordeb ac i sicrhau bod y bwrdd iechyd, wrth ddatblygu'r gwasanaethau hyn yn etholaeth yr Aelod, yn ymgysylltu'n weithredol ag ef fel un o'r rhanddeiliaid cymunedol pwysicaf, gan y deallaf fod bwrdd y prosiect i fod i ailddechrau ar rywfaint o'u gwaith, sydd wedi'i ohirio yn ystod y pandemig coronafeirws hyd yma, i barhau i edrych ar y dyfodol. Rwy'n fwy na pharod i sicrhau bod yr Aelod yn cael ei hysbysu'n llawn ac yn briodol, a'i fod yn ymgysylltu'n uniongyrchol â'r bwrdd iechyd ar y mater hwn ar gyfer y dyfodol.
English: The next item, therefore, is the topical questions, and the first question is to be asked to the Deputy Minister for Culture, Sport and Tourism, and it's to be asked by Siân Gwenllian.
Welsh: Yr eitem nesaf, felly, yw'r cwestiynau amserol, ac mae'r cwestiwn cyntaf i'w ofyn i'r Dirprwy Weinidog dros Ddiwylliant, Chwaraeon a Twristiaeth, ac i'w ofyn gan Siân Gwenllian.
English: Thank you for that question, Siân. We do have an economic resilience fund in place already as a Welsh Government, providing a package of business support that is among the most generous in the UK. But we are also aware through our ongoing discussions with the sectors, including the arts and culture, what longer term challenges they will face and what additional support they will need.
Welsh: Diolch am y cwestiwn yna, Siân. Mae gyda ni gronfa cadernid economaidd yn barod o fewn Llywodraeth Cymru yn darparu pecyn cymorth busnes sydd gyda'r mwyaf hael yn y Deyrnas Unedig. Ond rydym ni hefyd yn ymwybodol drwy'r trafodaethau cyson gyda'r sectorau, gan gynnwys y celfyddydau a diwylliant, beth yw'r heriau tymor hir y bydd angen cymorth ychwanegol.
English: At last, the announcement came from the Minister for culture in England on funding for the arts in Wales. It's very frustrating to have to wait for such announcements before Welsh Government can take any action. I'm sure you would agree with that. Will you proceed without delay to establish a taskforce, to include every part of the sector, to draw up an action plan to save the arts sector because they are in crisis? The plan needs to secure support for every part of the sector, from the theatres and the arts centres to the thousands of freelancers that are an integral part of the ecology of the arts in Wales.
Welsh: O'r diwedd, fe ddaeth y cyhoeddiad gan y Gweinidog diwylliant yn Lloegr am arian i'r celfyddydau yng Nghymru. Mae'n rhwystredig gorfod disgwyl am gyhoeddiadau fel hyn cyn y caiff Llywodraeth Cymru weithredu. Dwi'n siŵr eich bod chi'n cytuno efo hynny. A wnewch chi symud ymlaen yn ddioed i sefydlu tasglu, i gynnwys cynrychiolwyr o bob rhan o'r sector, er mwyn sicrhau cynllun gweithredu i achub y celfyddydau? Mae hi'n argyfwng arnyn nhw. Mae angen i'r cynllun sicrhau cefnogaeth i bob rhan o'r sector, o'r canolfannau a'r theatrau i'r miloedd o weithwyr llawrydd sydd yn rhan annatod o ecoleg y celfyddydau yng Nghymru.
English: Thank you very much. I agree with the content of your question, but I cannot respond constructively on the establishment of any sort of new taskforce, because I do think that we have the effective bodies in place already in Wales, through the Arts Council of Wales, but also through local government. And I have already had discussions - this morning, as it happens - with local authorities on the possibility of using more local councils to support the arts within communities. And therefore, whilst I welcome the expenditure of £59 million that will be available to Wales, I won't be the one to make the decision on that expenditure, because according to the funding regime in place in Wales - as is the case with Scotland and Northern Ireland - the funding is distributed on the basis of devolved expenditure in Wales and corresponding expenditure in England. But it doesn't follow that that expenditure will be spent in its entirety on what happens in England. And if we were to start to go down that route, then what would be the purpose of having a Government in Wales, having a Welsh budget, and providing freedom for Welsh Ministers to decide what is best? And therefore I don't intend to commit to following what's happening in England.
Welsh: Diolch yn fawr. Rydw i'n cytuno â chynnwys y cwestiwn, ond dwi ddim yn gallu cytuno i ateb yn adeiladol ynglŷn â sefydlu unrhyw fath o dasglu newydd, oherwydd dwi'n meddwl bod gennym ni y cyrff effeithiol yng Nghymru i weithredu yn y maes yma, drwy Gyngor Celfyddydau Cymru, ond hefyd drwy lywodraeth leol. A dwi wedi cael trafodaethau'n barod - y bore yma, fel mae'n digwydd - gyda'r cynghorau lleol ynglŷn â'r posibilrwydd o ddefnyddio mwy o'r cynghorau lleol i gefnogi y celfyddydau yn y cymunedau. Ac felly, tra mod i'n croesawu'r gwariant o £59 miliwn ar gyfer Cymru, nid y fi fydd yn gwneud y penderfyniad ar y gwariant yna, oherwydd yn ôl y gyfundrefn gyllido sydd gan Gymru, wrth gwrs - ac yn yr Alban a Gogledd Iwerddon yr un peth - mae'r cyllid yn cael ei ddosbarthu ar sail gwariant yng Nghymru yn ddatganoledig ar wariant cyfatebol yn Lloegr. Ond dydy hi ddim yn dilyn y bydd y gwariant yna yn cael ei wario'n gyfan gwbl ar yr hyn sydd yn digwydd yn Lloegr. A phe byddem ni'n dechrau mynd i lawr y llwybr yna, yna beth fyddai diben cael Llywodraeth yng Nghymru, cael cyllideb Gymreig, a chael rhyddid i Weinidogion yng Nghymru benderfynu beth sydd orau? Ac felly dydw i ddim yn bwriadu ymrwymo i ddilyn beth sy'n digwydd yn Lloegr.
English: Well, of course, Deputy Minister, you could spend more than they're going to spend in England - the choice goes up and down, doesn't it? But I think it's very important that this hugely substantial aid that's now going to come to the arts sector in England and therefore will have a massive consequential - £59 million, or so - for Wales is spent in both an enterprising and a strategic way. I note in England the Minister there says that he wants to combine effective local support with preserving what he calls the crown jewels of the artistic infrastructure in England. And it does seem to me that our great institutions in Wales will need protection as well, because so many of them are just not going to be able to operate anything like a normal business model until well into 2021 at the best. So, can you assure us that you will be working with all these great institutions? And also, will you be taking the opportunity to further your Fusion plans in terms of access and equality in the arts, because it does seem to me that, given the level of this public support, we are going to be in a position to require that agenda to be progressed rapidly?
Welsh: Wel, wrth gwrs, Ddirprwy Weinidog, gallech wario mwy nag y maent am ei wario yn Lloegr - onid yw'r dewis yn mynd i fyny ac i lawr? Ond credaf ei bod yn bwysig iawn fod y cymorth hynod sylweddol hwn a fydd yn dod yn awr i sector y celfyddydau yn Lloegr, ac a fydd felly'n arwain at swm enfawr o gyllid canlyniadol - tua £59 miliwn - i Gymru yn cael ei wario mewn ffordd fentrus a strategol. Nodaf, yn Lloegr, fod y Gweinidog yno'n dweud ei fod am gyfuno cefnogaeth leol effeithiol â chadw'r hyn y mae'n ei alw'n drysor y seilwaith artistig yn Lloegr. Ac ymddengys i mi y bydd angen diogelu ein sefydliadau gwych yng Nghymru hefyd, gan na fydd cymaint ohonynt yn gallu rhoi unrhyw fath o fodel busnes arferol ar waith tan ymhell i mewn i 2021 ar y gorau. Felly, a allwch roi sicrwydd i ni y byddwch yn gweithio gyda'r holl sefydliadau gwych hyn? A hefyd, a fyddwch yn achub ar y cyfle i hyrwyddo'ch cynlluniau Cyfuno o ran mynediad a chydraddoldeb yn y celfyddydau, gan ei bod yn ymddangos i mi, o ystyried lefel y gefnogaeth gyhoeddus hon, y byddwn mewn sefyllfa i fynnu bod yr agenda honno'n cael ei datblygu'n gyflym?
English: I can certainly tell him positively that the Fusion scheme is one that I've inherited through one of my long-standing political friends, Kay Andrews - Baroness Andrews - who devised the scheme, reported to Welsh Government to set it up. And I can assure you that I would regard that as a priority for further investment, because it brings together whole issues in relation to disability and community arts, and relates them to what we can do. Now, you also said 'institutions'. I want to make it quite clear this funding that we've had is not necessarily for institutions. It's for institutions that have business plans to deliver. It is also for those individuals - the individual artistic workers - who are self-employed, the overwhelming majority of them. And I think it's very important that we look to the whole sector. It's for the personnel who deliver artistic services, as well as the institutions.
Welsh: Yn sicr, gallaf ddweud wrtho'n gadarnhaol fod y cynllun Cyfuno yn un rwyf wedi'i etifeddu drwy un o fy hen ffrindiau gwleidyddol, Kay Andrews - y Farwnes Andrews - a ddyfeisiodd y cynllun, gan adrodd i Lywodraeth Cymru i'w sefydlu. A gallaf roi sicrwydd i chi y byddwn yn ei ystyried yn flaenoriaeth ar gyfer buddsoddiad pellach, gan ei fod yn dwyn materion cyfan ynghyd sy'n ymwneud ag anabledd a'r celfyddydau cymunedol, ac yn eu cysylltu â'r hyn y gallwn ei wneud. Nawr, fe sonioch chi hefyd am 'sefydliadau'. Hoffwn ddweud yn gwbl glir nad yw'r cyllid hwn rydym wedi'i gael ar gyfer sefydliadau o reidrwydd. Mae ar gyfer sefydliadau sydd â chynlluniau busnes i'w cyflawni. Mae hefyd ar gyfer yr unigolion hynny - y gweithwyr artistig unigol - sy'n hunangyflogedig, y mwyafrif llethol ohonynt. A chredaf ei bod yn bwysig iawn ein bod yn edrych tuag at y sector cyfan. Mae ar gyfer y personél sy'n darparu gwasanaethau artistig, yn ogystal â'r sefydliadau.
English: I obviously hear what the Minister says about the way that devolved finances work, but he will be aware - I know he is aware - of how serious the crisis facing the sector is and the cliff edge that we face as we come to the position where furlough begins to be scaled back in August. There are already arts institutions that are making some staff - . They're issuing redundancy letters because they may have to let staff go at the end of July. So, while understanding what the Minister has said about the time that there will need to be a decision by Welsh Government about how much of this money is spent in this sector - and of course, as Chair of the committee, you would expect me to wish that it all will be - can I ask the Minister whether he has an indicative timetable by when these decisions about the amount of money will be made, and also about when the sector will know how they can apply for it?
Welsh: Rwy'n amlwg yn clywed yr hyn a ddywed y Gweinidog am y ffordd y mae cyllid datganoledig yn gweithio, ond fe fydd yn ymwybodol - gwn ei fod yn ymwybodol - o ba mor ddifrifol yw'r argyfwng sy'n wynebu'r sector, ac ymyl y clogwyn rydym yn ei wynebu wrth inni agosáu at y pwynt pan fydd y cynllun ffyrlo yn dechrau cael ei leihau ym mis Awst. Mae rhai sefydliadau celfyddydol eisoes yn gwneud rhai staff - . Maent yn cyhoeddi llythyrau diswyddo oherwydd efallai y bydd yn rhaid iddynt gael gwared ar staff ddiwedd mis Gorffennaf. Felly, er fy mod yn deall yr hyn y mae'r Gweinidog wedi'i ddweud am yr adeg y bydd angen i Lywodraeth Cymru wneud penderfyniad ynghylch faint o'r arian sy'n cael ei wario yn y sector hwn - ac wrth gwrs, fel Cadeirydd y pwyllgor, byddech yn disgwyl i mi ddymuno gweld y swm cyfan yn cael ei wario - a gaf fi ofyn i'r Gweinidog p'un a oes ganddo amserlen ddangosol o ran pryd y bydd y penderfyniadau hyn ynghylch swm yr arian yn cael eu gwneud, a hefyd pryd y bydd y sector yn gwybod sut y gallant wneud cais amdano?
English: Well, the initial discussion among Ministers will happen this week. You talk about applying for it, but we haven't yet decided whether this is to be part of an already existing scheme, backing up what the arts council have done, and I'm very grateful for the way the arts council has managed the £7 million that we made available to them before we knew we had this further funding. So, it'll be discussed with the arts council, and particularly with the Welsh local authorities, because I think it's important that we revitalise the community arts and the theatres and the artistic activity that, traditionally, has gone on through the partnership between the local authorities and the arts council.
Welsh: Wel, bydd y drafodaeth gychwynnol ymhlith Gweinidogion yn mynd rhagddi yr wythnos hon. Rydych yn sôn am wneud cais amdano, ond nid ydym wedi penderfynu eto a fydd hyn yn rhan o gynllun sy'n bodoli eisoes, i ategu'r hyn y mae cyngor y celfyddydau wedi'i wneud, ac rwy'n ddiolchgar iawn am y ffordd y mae cyngor y celfyddydau wedi rheoli'r £7 miliwn y gwnaethom ei ddarparu iddynt cyn inni wybod bod gennym y cyllid pellach hwn. Felly, bydd yn cael ei drafod gyda chyngor y celfyddydau, ac yn enwedig gydag awdurdodau lleol Cymru, gan y credaf ei bod yn bwysig ein bod yn adfywio'r celfyddydau cymunedol a'r theatrau a'r gweithgarwch artistig sydd, yn draddodiadol, wedi digwydd drwy'r bartneriaeth rhwng yr awdurdodau lleol a chyngor y celfyddydau.
English: I thank the Deputy Minister. The next topical question is to the Minister for Economy, Transport and North Wales, and the question is to be asked by Carwyn Jones.
Welsh: Diolch i'r Dirprwy Weinidog. Mae'r cwestiwn amserol nesaf i'r Gweinidog Economi, Trafnidiaeth a'r Gogledd, a'r cwestiwn i'w ofyn gan Carwyn Jones.
English: I was extremely disappointed at the way that the news was relayed to Welsh Government, following all of the incredibly hard work in partnership that had been built over a number of years. The Welsh Government has invested time, energy and money into this business.
Welsh: Roeddwn yn hynod siomedig gyda'r ffordd y cafodd Llywodraeth Cymru glywed y newyddion, yn dilyn yr holl weithio mewn partneriaeth a ddatblygwyd dros nifer o flynyddoedd. Mae Llywodraeth Cymru wedi buddsoddi amser, egni ac arian yn y busnes hwn.
English: Thank you for that answer, Minister. This is a great disappointment, of course, to the people of Bridgend - both the town and the surrounding area. Minister, do you agree with me that where businesses make a case for Brexit, there is an extra responsibility on them to invest in the UK and not invest in the single market purely because it may be more convenient? Do you also agree with me that those who are passionate Brexiteers should be angry at what has happened here, because this undermines their passionately held belief that the UK would be better outside the EU? And do you further agree that those Brexiteers would be welcome to join me in expressing my great anger, really, that, when a firm decides to build a British car, decides that it wants to build in the UK, it then decides to change its mind and build in the EU? That is not, is it, Minister, a way of expressing confidence in Brexit?
Welsh: Diolch am eich ateb, Weinidog. Mae hyn yn siom enfawr, wrth gwrs, i bobl Pen-y-bont ar Ogwr - y dref a'r ardal gyfagos. Weinidog, a ydych yn cytuno â mi, pan fo busnesau'n dadlau'r achos dros Brexit, fod cyfrifoldeb ychwanegol arnynt i fuddsoddi yn y DU a pheidio â buddsoddi yn y farchnad sengl am fod hynny'n fwy cyfleus o bosibl? A ydych chi hefyd yn cytuno y dylai'r bobl sy'n gefnogwyr Brexit angerddol fod yn ddig am yr hyn sydd wedi digwydd yma, gan fod hyn yn tanseilio eu cred angerddol y byddai'r DU yn well y tu allan i'r UE? Ac a ydych yn cytuno hefyd y byddai croeso i'r cefnogwyr Brexit hynny ymuno â mi wrth i mi fynegi fy nicter mawr, mewn gwirionedd, pan fydd cwmni'n penderfynu adeiladu car Prydeinig, yn penderfynu ei fod am adeiladu yn y DU, yna'n penderfynu newid ei feddwl ac adeiladu yn yr UE? Nid yw honno, Weinidog, yn ffordd o fynegi hyder yn Brexit, ydy hi?
English: Suzy Davies. Suzy Davies, we can't hear you at the moment. Can you - ?
Welsh: Suzy Davies. Suzy Davies, ni allwn eich clywed ar hyn o bryd. A allwch chi - ?
English: Just a sec.
Welsh: Rhowch eiliad i mi.
English: Yes, I think we can hear you now.
Welsh: Iawn, rwy'n credu ein bod yn gallu eich clywed chi nawr.
English: You can't ask any further questions, Suzy. You're already out of time.
Welsh: Ni chewch ofyn unrhyw gwestiynau pellach, Suzy. Mae eich amser ar ben eisoes.